Hospital Records

**Hospital Records** je nezávislé drum and bassové hudobné vydavateľstvo so sídlom v južnom Londýne. Od založenia v roku 1996 Tonym Colmanom a Chrisom Gossom sa z neho dodnes stalo jedno z najväčších vydavateľstiev na drum and bassovej scéne. Vydavateľstvo je domovom umelcov ako High Contrast, London Elektricity, Danny Byrd, Mistabishi, Logistics,  a Cyantific, ale vydáva skladby celej rade ďalších umelcov v rámci žánru drum and bass. Zo svojho hlavného sídla vo Forest Hill v južnom Londýne, prevádzkuje tiež experimentálne vydavateľstvo Med School, rovnako ako vydavateľskú spoločnosť „Songs In The Key Of Knife“ a jej celosvetové nočné show „Hospitality“.

## História
V roku 1996 Goss a Colman hrajúci pod pseudonymom London Elektricity vytvorili jadro vydavateľstva. Do širšieho povedomia verejnosti prenikajú v roku 1999 po vydaní ich debutového albumu *[[Pull the Plug]]*. Prvá kompilácia nazvaná *[[Outpatients]]* vydaná v roku 2000 obsahovala skladby DJov Landslide, Marcus Intalex a Aquasky. Vďaka originálnej zmesi jazzu, dance, house, UK garage a breakbeatu si získali pozornosť medzi drum and bassovou komunitou a prilákali do svojich radov DJov ako Gilles Peterson. V roku 2001 sa k Hospital Records pridáva waleský producent High Contrast, ktorý nasleduje svoj debutový album sériou LP v roku 2002, ktoré sú veľmi pozitívne prijaté verejnosťou a pomáhajú tak vydavateľstvu dostať sa do popredia na scéne. 

V roku 2003 London Elektricity vydávajú druhý album a po jeho vydaní Chris Goss opúšťa projekt, ale Tony Colman sa nevzdáva, priberá nových kolegov a mení projekt na živú skupinu. Počas toho sa k Hospital Records pridávajú umelci ako , Logistics, Landslide, Cyantific a v roku 2005 Q Project, vďaka čomu si upevňujú svoju pozíciu na DJsky orientovanej drum and bassovej scéne.

V roku 2006 vydal Hospital Records svoj stý album ako špeciálny 3xCD pack s názvom „10 Years Of Hospital“, na ktorom London Elektricity, High Contrast a Cyantific prerobili veľa singlov vzniknutých v Hospital Records, a 2x12 EP, v ktorom spolupracujú High Contrast vs. Logistics, Syncopix vs. , London Elektricity vs. Logistics a Cyantific vs. Q Project.

V roku 2008 Tony Colman objavil Matúša Lenického ako B-complex. So svojim prvým hlavným vydaním skladby „Beautiful Lies“ sa dostal na kompiláciu Sick Music v júni 2009. V roku 2009 podpísal z vydavateľstvom zmluvu Netsky.

## Exkluzívni umelci
* B-complex
* Cyantific
* Danny Byrd
* High Contrast
* Logistics
* London Elektricity
* Mistabishi
* Netsky
* 
* Q Project
* Shapeshifter

## Diskografia

### Albumy
* 2010 : Netsky - Netsky
* 2010 : Various Artists - Sick Music 2
* 2009 : Various Artists - Future Sound of Russia
* 2009 : Logistics - Crash, Bang, Wallop
* 2009 : Various Artists - Sick Music
* 2009 : High Contrast - Confidential
* 2009 : Mistabishi - Drop
* 2008 : London Elektricity - Syncopated City
* 2008 : Danny Byrd - Supersized
* 2008 : Logistics - Reality Checkpoint
* 2007 : High Contrast - Tough Guys Don't Dance
* 2007 : Nu:Tone - Back of Beyond
* 2006 : Logistics - Now More Than Ever
* 2006 : Q-Project - Renaisance Man
* 2006 : London Elektricity - Live at the Scala
* 2006 : Cyantific - Ghetto Blaster
* 2005 : London Elektricity - Power Ballads
* 2005 : Nu:Tone - Brave Nu World
* 2004 : High Contrast - High Society
* 2003 : London Elektricity - Billion Dollar Gravy
* 2002 : High Contrast - True Colours
* 1999 : London Elektricity - Pull the Plug

## Dcérske vydavateľstvá
### Med School
V júli 2006 oznamuje Hospital Records založenie dcérskeho vydavateľstva, ktorý sa bude špecializovať na viac experimentálne štýly drum and bassu. Hudobníci, ktorí sa k vydavateľstvu pripojili sú napríklad S.P.Y, CLS, Londýnske duo Fracture And Neptune a Icicle. Na poslednom albume *My Detroid* sa objavili umelci ako Craggz, Infiltrata a Martsman. Noví umelci pridaní do zoznamu sú Bop, Circa, Craggz, Derrick, DJ Madd, Electrolyte, Enei, Implex, Infiltrata, Inztance, Joe Syntax, Kharm, Martsman, Minotaur, Naraka, Pryzma, Randomer, REDS, Royalston, So:Flow, Stray, Synkro, Tonika a Trisector.

### M*A*S*H*
M*A*S*H* je subvydavateľstvo Hospital Records. Bolo vytvorené Tonym Colmanom a Chrisom Gossom pre vydávanie jednej alebo dvoch skladieb pre kohokoľvek, kto priniesol niečo nové. Vydavateľstvo vydáva na 12" vinyly.

## Externé odkazy
* Hospital Records Official Website
* Med School Official Website 
* Hospital Records owner Tony Colman RBMA video lecture session
* Songs In The Key Of Knife Website

Kategória:Britské hudobné vydavateľstvá
Kategória:Hudobné vydavateľstvá elektronickej tanečnej hudby
Kategória:Drum and bassové hudobné vydavateľstvá